Offentliggørelse af en meddelelse om godkendelse af en standardændring af produktspecifikationen for en betegnelse i vinsektoren i henhold til artikel 17, stk. 2 og 3, i Kommissionens delegerede forordning (EU) 2019/33

(2019/C 412/09)

Denne meddelelse offentliggøres i overensstemmelse med artikel 17, stk. 5, i Kommissionens delegerede forordning (EU) 2019/33 (1).

MEDDELELSE OM GODKENDELSE AF EN STANDARDÆNDRING

»Prosecco«

PDO-IT-A0516-AM06

Meddelelsesdato: 3. september 2019

BESKRIVELSE OG BEGRUNDELSE FOR DEN GODKENDTE ÆNDRING

1. Afsnittet »Egenskaber ved forbrug«

Beskrivelse: »brut nature« og »extra brut« tilføjes som nye udgaver for at supplere udgaverne »brut«, »extra dry«, »dry« og »demi sec« i kategorien mousserende vin.

Begrundelse: Med denne ændring bliver det tilladt at anvende udtrykkene »brut nature« og »extra brut« for mousserende vine, som traditionelt fremstilles med et restsukkerindhold, der ligger inden for de grænser, der er tilladt i henhold til den gældende lovgivning, og det bliver muligt at give forbrugerne flere oplysninger om produktets egenart og dets organoleptiske egenskaber ved forbrug: fra »brut nature« til »demi-sec«.

Denne ændring vedrører artikel 5 og 6 i varespecifikationen og afsnit 1.4 (Beskrivelse af vinen/vinene) i enhedsdokumentet.

2. Afsnittet »Emballage«

Beskrivelse: Der skal anvendes propper med et korkindhold på mindst 51 % (i vægt), og korkindholdet af den del af proppen, der kommer i kontakt med vinen, må ikke være lavere end 51 %.

Begrundelse: Denne ændring har til formål at forbedre de mousserende Prosecco BOB-vines image: Anvendelsen af propper med et korkindhold på mindst 51 % (i vægt) (herunder den del, der kommer i kontakt med vinen) og op til 49 % af andre materialer, der er tilladt i henhold til den gældende lovgivning, har til formål at beskytte den prestige og tradition, der er forbundet med disse produkter, og samtidig garantere, at den mousserende vins egenskaber bevares.

Denne ændring vedrører varespecifikationens artikel 8 og påvirker ikke enhedsdokumentet.

ENHEDSDOKUMENT

1. Betegnelse

Prosecco

2. Type geografisk betegnelse

BOB — beskyttet oprindelsesbetegnelse

3. Kategorier af vinavlsprodukter

1. Vin

4. Mousserende vin

5. Mousserende kvalitetsvin

6. Aromatisk mousserende kvalitetsvin

8. Perlevin

4. Beskrivelse af vinen/vinene

Prosecco — vin

Farve: strågul

Aroma: elegant, karakteristisk og typisk for de druer, den er fremstillet af

Smag: tør til halvsød, frisk og karakteristisk

Totalt alkoholindhold, minimum (i % vol.): 10,50 %

Sukkerfrit ekstrakt, minimum: 14 g/l.

Alle analytiske parametre, der ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.

Generelle analytiske egenskaber Totalt alkoholindhold, maksimum (% vol.) Virkeligt alkoholindhold, minimum (% vol.) Totalt syreindhold, minimum 4,5 g/l udtrykt i vinsyre Indhold af flygtig syre, maksimum (milliækvivalenter/l) Totalt indhold af svovldioxid, maksimum (mg/l)

Prosecco — mousserende vin, mousserende kvalitetsvin og aromatisk mousserende kvalitetsvin

Farve: strågul af varierende intensitet, funklende udseende med langvarigt skum

Aroma: elegant, karakteristisk og typisk for de druer, den er fremstillet af

Smag: fra brut nature til demi-sec, frisk og karakteristisk

Totalt alkoholindhold, minimum (i % vol.): 11,00 %

Sukkerfrit ekstrakt, minimum: 14 g/l.

Alle analytiske parametre, der ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.

Generelle analytiske egenskaber Totalt alkoholindhold, maksimum (% vol.) Virkeligt alkoholindhold, minimum (% vol.) Totalt syreindhold, minimum 4,5 g/l udtrykt i vinsyre Indhold af flygtig syre, maksimum (milliækvivalenter/l) Totalt indhold af svovldioxid, maksimum (mg/l)

Prosecco — perlevin

Farve: strågul af varierende intensitet, funklende udseende med synlig bobledannelse

Aroma: elegant, karakteristisk og typisk for de druer, den er fremstillet af

Smag: tør til halvsød, frisk og karakteristisk

Totalt alkoholindhold, minimum (i % vol.): 10,50 %

Sukkerfrit ekstrakt, minimum: 14 g/l.

For perlevinstypen, der traditionelt er fremstillet ved gæring på flasken, kan de organoleptiske egenskaber ved forbrug variere:

Farve: kan være uklar

Aroma: behagelig og karakteristisk, eventuelt med noter af sprødt brød og gær

Smag: tør, boblende og frugtagtig, eventuelt med noter af sprødt brød og gær

Alle analytiske parametre, der ikke fremgår af tabellen nedenfor, er i overensstemmelse med de begrænsninger, der er fastsat i den nationale lovgivning og EU-lovgivningen.

Generelle analytiske egenskaber Totalt alkoholindhold, maksimum (% vol.) Virkeligt alkoholindhold, minimum (% vol.) Totalt syreindhold, minimum 4,0 g/l udtrykt som vinsyre Indhold af flygtig syre, maksimum (milliækvivalenter/l) Totalt indhold af svovldioxid, maksimum (mg/l)

5. Vinfremstillingsmetoder

a. Væsentlige ønologiske fremgangsmåder

Ønologisk fremgangsmåde, som involverer den del af produktet, der er bestemt til fremstilling af mousserende vin eller mousserende kvalitetsvin

Særlig ønologisk fremgangsmåde

For den del af produktet, der er bestemt til fremstilling af mousserende vin og mousserende kvalitetsvin, kan produkter fremstillet af druerne Chardonnay, Pinot Bianco, Pinot Grigio og Pinot Nero (hvidvin), alene eller i kombination, tilsættes op til højst 15 %, såfremt druerne af sorten »Glera«, som anvendes i vinfremstillingsprocessen, er dyrket på vinmarker med en enkelt vinsort eller vinmarker, hvor forekomsten af andre minoritetsdruesorter end dem, der tillades ved denne fremgangsmåde, ikke overstiger 15 %.

b. Maksimumsudbytter

Prosecco

18 000 kg druer pr. hektar

Prosecco

135,0 hl pr. hektar

6. Afgrænsning af det geografiske område

De druer, der anvendes til fremstilling af vin, der er omfattet af den kontrollerede oprindelsesbetegnelse »Prosecco«, skal være produceret i det område, der udgøres af provinserne Belluno, Gorizia, Padua, Pordenone, Treviso, Trieste, Udine, Venedig og Vicenza.

7. Primære druesorter

Glera lunga W. — Serprino

Glera lunga W. — Glera

Glera W. — Serprino

8. Tilknytning til det geografiske område

Prosecco BOB — alle vinkategorier

Naturlige faktorer, der har relevans for tilknytningen

Området Prosecco, som er beliggende i det nordøstlige Italien, er kendetegnet ved et fladt landskab med enkelte bakkede områder. Klimaet i denne del af Veneto og Friuli er tempereret. Mod nord fungerer Alperne som en barriere mod de kolde vinde fra nord, og mod syd er Adriaterhavet hovedruten for siroccovinden, som medfører tilstrækkelig nedbør, navnlig i sommermånederne, milde temperaturer og den nødvendige mængde vand til vinstokkene i knoppernes og klasernes vækstfaser.

Sidst på sommeren, hvor der er færre solskinstimer og en tør boravind fra øst, er der store temperaturudsving mellem dag og nat, og der kan konstateres en betydelig mængde aromatiske stoffer i druerne, som er i deres sidste modningsfase.

Produktionsområdet er rigt på mineraler og sporstoffer. Jorden er primært af alluvial oprindelse og har en overvejende leret og siltholdig tekstur samt et betydeligt jordskeletindhold, der er resultatet af erosionen af dolomit og fluviale aflejringer, som skaber gode dræningsforhold.

Historiske og menneskelige faktorer

De tidligste dokumenter, som nævner Prosecco-vin, kan dateres helt tilbage til år 600 e.Kr. Beskrivelsen handler om en delikat vin, der kommer fra karstlandskabet omkring Trieste og navnlig fra Prosecco-området.

Produktionen af denne vin blev senere flyttet og udviklede sig navnlig i den bakkede region Veneto og Friuli.

Proseccos succes skyldes primært det forhold, at dygtige vinbønder fra begyndelsen af 1900-tallet udviklede optimale beskæringsmetoder for den meget frodige Glera-sort, som begrænser produktionen på hver plante, så druerne kan modnes og bevare deres aromatiske potentiale. De udviklede også optimale vinfremstillingsmetoder baseret på naturlig eftergæring, oprindeligt på flasken, men senere i tanke af rustfrit stål.

I løbet af det forgangne århundrede er der etableret et netværk af højtuddannede forskere og teknikere, som har ekspertise i produktion, og som arbejder for at perfektionere produktionen og forarbejdningen af Prosecco. Dette har medvirket til at forstærke de egenskaber, der gør vinen genkendelig, og som påskønnes af både italienske og internationale forbrugere. En afgørende faktor var producenternes muligheder for at eksperimentere med og forbedre teknologien bag fremstillingen og eftergæringen af Prosecco-vine, som har betydet, at vinproducenter kan bevare druernes dufte i vinens aromatiske profil.

Årsagssammenhæng mellem det geografiske område og produktets særlige karakteristika

Det milde klima med regn og varme siroccovinde om sommeren er afgørende for, at vinstokkene udvikler sig korrekt i vækstsæsonen.

Temperaturudsvingene mellem dag og nat og de tørre fremherskende boravinde i den sidste modningsfase er befordrende for bevarelsen af »syrlige« stoffer og produktionen af et betydeligt antal aromatiske prækursorer, som definerer de blomster- og frugtagtige noter, der er typiske for Prosecco-vin.

Den alluviale jord har en leret og siltholdig tekstur og er forholdsvis frugtbar. Dette sikrer et fremragende udbytte i kvantitativ henseende, er befordrende for moderat sukkerakkumulering og tilvejebringer de mineraler og sporstoffer, som druerne skal bruge for at opnå en afbalanceret kemisk og sensorisk sammensætning. Dette danner igen grundlaget for en basisvin til perlevine og mousserende vine med et moderat alkoholindhold og den friske, tørre og frugtagtige sensoriske profil og smag, der er karakteristisk for Prosecco.

Den producerede vintype — navnlig Glera-sorten — brio har typisk moderat sukkerakkumulering og et optimalt syreindhold og indhold af aromatiske stoffer (modning). Dette giver en behageligt aromatisk basisvin med et lavt alkoholindhold, som bruges til fremstilling af Prosecco.

Den mousserende udgave og perlevinsudgaven af Prosecco er typisk tør og har en sensorisk profil, der er kendetegnet ved en lys strågul farve og en god balance mellem fine bobler og langvarigt skum.

Vinen har en fin og elegant duft med markante blomsteragtige (hvide blomster) og frugtagtige (æbler, pærer, eksotiske frugter og citrus) noter. Med hensyn til smag giver den gode balance mellem de sukker- og syreholdige komponenter og den stærke smag noter af friskhed, blødhed og livlighed i munden.

For yderligere at forstærke karakteristikaene ved denne særlige vin i den mousserende udgave anvendes Charmat-metoden til naturlig eftergæring af basisvinen i store beholdere eller tanke, hvor Prosecco får den livfuldhed, der gør den livlig i munden.

Det er denne metode, der giver Prosecco dens fulde aromatiske potentiale og den behageligt friske og karakteristiske smag, som gør den så eftertragtet og populær blandt forbrugere i Italien og andre steder i verden.

Det er også vigtigt at bemærke den begrænsede produktion af ikkemousserende Prosecco-vin, som har samme sensoriske profil som de ovennævnte typer, men med en mere markant frugtagtig fornemmelse og en fyldigere og mere smagfuld smag.

»Prosecco« BOB-vine anerkendes af forbrugere i Italien og andre steder i verden.

9. Vigtige yderligere betingelser (emballering, mærkning, andre krav)

Prosecco BOB

Retlig ramme:

EU-lovgivning

Type yderligere betingelse:

Undtagelse vedrørende produktion i det afgrænsede geografiske område

Beskrivelse af betingelsen:

I henhold til den undtagelse, der er fastsat i artikel 5, stk. 1, litra a), i Kommissionens delegerede forordning (EU) 2019/33, kan forarbejdning med henblik på fremstilling af alle vintyperne ske i det område for kommunerne i provinsen Verona, som støder op til det afgrænsede geografiske område, såfremt druerne kommer fra vinmarker, der blev dyrket aktivt den 30. november 2011. Denne forarbejdning kan også ske i andre provinser, der støder op til det afgrænsede produktionsområde, i overensstemmelse med individuelle tilladelser udstedt af ministeriet.

Med forbehold af individuelle tilladelser udstedt af ministeriet og under hensyntagen til traditionelle produktionssteder kan eftergæring af basisvinen til kategorierne »perlevin« og »mousserende vin« også ske i et område, der ligger i umiddelbar nærhed af det afgrænsede geografiske område, jf. artikel 5, stk. 2, i Kommissionens delegerede forordning (EU) 2019/33.

Prosecco BOB — Yderligere geografisk enhed

Retlig ramme:

EU-lovgivning

Type yderligere betingelse:

Supplerende bestemmelser om mærkning

Beskrivelse af betingelsen:

For Prosecco-betegnelsen tillades det, at der medtages en henvisning til »provinsen Treviso« eller »Treviso«, til »provinsen Trieste« eller »Trieste« eller »Pokrajina Trst« eller »Trst« på etiketten, hvis de pågældende partier alene består af druer, der er høstet på vinmarker beliggende i de pågældende provinser, eller hvis produktet er fremstillet og emballeret i den provins, hvor druerne også er produceret, som fastsat i artikel 55 i Kommissionens delegerede forordning (EU) 2019/33 og artikel 120, stk. 1, litra g), i forordning (EU) nr. 1308/2013.

Prosecco PDO

Retlig ramme:

EU-lovgivning

Type yderligere betingelse:

Aftapning inden for det afgrænsede geografiske område

Beskrivelse af betingelsen:

Bestemmelserne om aftapning inden for det afgrænsede geografiske område er fastlagt i overensstemmelse med EU-retten (artikel 4, stk. 2 i forordning (EF) nr. 607/2009). I overensstemmelse med ovennævnte lovgivning skal aftapning finde sted i det afgrænsede geografiske område med henblik på at sikre »Prosecco« BOB-vinens kvalitet og omdømme og for at garantere dens oprindelse og sikre effektiviteten af de relevante kontroller. »Prosecco«-vinens særlige egenskaber og kvaliteter, som er knyttet til det geografiske oprindelsesområde og betegnelsens omdømme, kan bedre garanteres, hvis vinen aftappes i produktionsområdet, da anvendelsen og overholdelsen af alle de tekniske regler vedrørende transport og aftapning er overladt til bedrifter i området med den nødvendige viden og knowhow samt interesse i at bevare det opnåede omdømme. Kravet sikrer endvidere, at vinproducenter er underlagt effektiv aftapningskontrol, der foretages af kompetente organer, og de potentielle risici, der er forbundet med transport af produktet uden for området, undgås. Denne bestemmelse er derfor til fordel for vinproducenterne selv, som er opmærksomme på og ansvarlige for at beskytte betegnelsens kvalitet og omdømme.

Link til varespecifikationen

https://www.politicheagricole.it/flex/cm/pages/ServeBLOB.php/L/IT/IDPagina/14390

(1) EUT L 9 af 11.1.2019, s. 2.